 Guddoomiyaha ku-meel-gaadhka ah ee xisbiga mucaaridka ah ee WADDANI, Mudane Cabdiqaadir Xaaji Ismaaciil Jirde, ayaa ugu horrayn si xilkasnimo leh u caddeeyey inay xisbi ahaan garab taagan yihiin guulaha qaranku gaadhay, isla markaana ay hoggaanka dalka ku taageersan yihiin dedaallada ay ugu jiraan sidii isku duubnida bulshada iyo horumarka qaranka loo taabbo gelin lahaa, waxaana uu yidhi, Maanta Somaliland dal loo baqo ma aha, dal haddii aanu mucaaridkii nahayna aanu leenahay dawlad baanu ka ilaalinaynaa ma ah, waanu sii dhisanaynaa kursigaanu sii dhisanaynaa waanu usoo soconaa, duruufo badan baana inagu xeeran, kaala mid baanu nahay tallaabooyinkii ay reebtay duufaantii, kaala mid baanu nahay in aafadaas ay reebtay wax laga qabto, kaala mid baanu nahay dagaalladaas sokeeye ee dalka ka socda sidii wax looga qaban lahaa, difaaca qarankana kaala mid baanu nahay. 